

جابك الله انا محتاااااره
انا ساكنه من ثلاث سنين وتوي بزين مجلس الرجال
الله يخلي الملك والا كان جلسنا سنه رابعه هههههه بعد ماشطبنا العمار
المهم انا مجلس الرجال والحريم تقريبا نفس الديكور
عباره عن جدران بيج بتعتيق جدا جدا خفيف واطارات في الجدار ذهبي والجبس في السقف ابيض مع لمسات بالذهبي
بشكل عام كلاسيكي لأني احب الكلاسيك في المجالس احسها تكون زي القصور
انا مجلس النساء خلصته واخترت الزيتي والعنابي مع ارضيه بالذهبي الخفيف هذا القماش والزيتي طاغي على المجلس اكثر من العنابي والخشب المحفور حق الكنب ذهبي تقريبا نفس درجه الاطارات في الجدار
ولله الحمد طلع جدا جدا فخم وحلو وكل من دخل المجلس انبهر فيه ومابقالي الا الاكسسوارات والتحف واللوح
وفيه شي ثاني وهو اني لقيت في دبي اكال ماادري وش اسميها ياليت اعرف انزل صور كان وريتك
المهم الاشكال ذي نفس درجة الذهبي حق مجالسي كأنهم مصبوغين مع بعض هي عباره عن حفر بارز ومصنوعه من البلاستيك المقوى وتثبت على الجدار بالصمغ ماادري موجوده هنا او لا
مع العلم اني شاريتها من الصيف الماضي والى الآن وانا ماثبتها هههه
بصراحه انا ناويه اثبتها جوا الاطارات بس متخوفه ان المجلس يصير زحمه وكثير ومو مريح للعين مع انها جدا فخمه
هذا بالنسبه للحريم
نجي للرجال(ياكثر هرجك) زي ماقلت لك نفس الوان مجلس الحريم وماله باب المدخل عباره عن جبس بوابه كبيره وفيها اناره وزي فتحات فيها سبوت لايت بعد مشكلتي وش احط الوان للكنب يمكن اكثر شي يناسب للرجال هو البيج والذهبي المطفي ودرجاته
بس احسه مو عملي ويتوسخ بسرعه ( كل همي التنظيف ماعندي شغاله هههه)
ابي الوان تناسب مجلس الرجال وبنفس الوقت تكون عمليه
انا لون الجدار عندي يناسبه اي لون وانا مااحب الاوان القويه في المجالس لأنها تقيد طبعا اتكلم عن البويه
ساعات اقول افضل يكون المجلس لون قوي لأن الجدران لونها هادي والفكرة نجحت مع مجلس النساء
بس ماادري تضبط مع مجلس الرجال او لا
مجلسي تقريبا 6*6 ماني متأكده بس كبير يشيل طقمين بالراحه بس اكيد ماراح ارصها رص
الميزانيه من عشرين الى خمس وعشرين بس
شامله كل شي من كنب وستاره وثريا وسبيلت وحتى مغاسل الرجال لسى ماحطيتها بس ماتكلف اكثر من ثلاثة الآف
يمكن الميزانيه مو مرره كبيره بس بصراحه مليت من كثر الانتظار وفكرت ابدأ فيه


نجي اول شي للغرفة اللي جدارها قريب للاورنج خلي الكنب اخضر مقلم ببيج يصير حلووو
بعدين نجي للغرفة الثانية شرايج تضيفي لها كنب بف او ممكن حتى طاولات منوعة
وتفضلي هذا صور كنب زاوية
في الاخير اتمنى اكون افدتج


الله يجزاك خير ساعديني بسوي غرف لبناتي ايش الالوان اللي اختارها وبالذات الجدار اخليه كله لون واحد ابغى الوان طفوليه حلوة


انا غرفت نومي الارضيه لحمي اللي مايل للوردي والغرفه بني محروق مع شويه بني فااااااااتح ابغى لون حلو للستاره ومفرش السرير الله يسعدك تردين في اقرب وقت لاني ابغى اكمل الغرفه


ترنيمة الله يرضى عليكي يارب ..
ابغى استشيرك بشغلة ثانية ,,, وااسفة للازعاج بس والله مالي غيرك ..
انا وزوجي ناقلين من بيتنا لبيت عمي طبعا البيت صغيييييييير وفية حوش صغير
الزبدة انة الغرف يادوب تكفي 3 غرف نوم لي وللاولاد وصالة صغيرة الي مفتوحة ع المطبخ وصالة بالخلف اومجلس للحريم
زوجي ببيتنا حاليا لة غرفتة الي هي مكتب فية الكمبيوتر والنت والتي في ومذاكرة الاولاد يعني هالغرفة كل شي وجلستي انا وياة ,,طبعا في البيت الجديدالصالة او المجلس الي بالخلف ماتنفع جلستنا لانها استقبال حريم..
ايضا بالبيت الجديد مافية غرف ,,,
وبالحوش راح يسوي بيت شعر لااستقبال الرجال وزوجي متازم ..لانة ماعاد بيصير لة مكتب مالة مكان بالبيت
شوري علي ينفع بحركة ديكورية اسوي لزوجي مكتب في بيت الشعر ؟؟؟؟ واذا مانفع واش الحل ؟؟؟؟
انتظرك ياعسسسسسسسسسسسل الله يوفقك ويرزقك من حيث لاتحتسبين...


الله يسعدك
بستشيرك في غرفه عندي عجزت ماادري كيف اسويها
هي حوالي 5سم * 5سم
تعتبر مقلط
بس انا حاطه فيها التلفزيون وتعتبر جلستنا
فيها تلفزيون مسطح ومعلقه على الجدار المقابل تباستري يغلب عليه اللون الاورنجي والنحاسي ودرجاتهم
المشكله نفسي اسويها جلسه ارضيه بس ابغاها مودرن وفرايحيه عشان تمشي مع التلفزيون المسطح
ماابغى كنب لانه بيصغر الغرفه وزوجي رافضه
( التباستري تقدرين تشوفين له صرفه ولا اشيله بس )
والتلفزيون شكله بشع شوي لانه معلق كذا حتى مو في منتصف الجدر وودي لو احط له خلفيه ورق جدران
الجدران مصبوغه بلون بيج
كمان الموكيت كيف اللون ؟
شوري علي الله يسعدك تراني عليميه ومن زمان ومازلت مئجله تعديل الغرفه رغم انها تجيبلي الكآبه احيانا
بس عشاني ودي بشي حلو بس ماعندي فكر .
وجزاك الله خير والف شكر مقدما .


حابه اسال هل الون العنابي يناسب مجلس الرجال
وايش هي الالوان الي تمشي معاه
|أدوات الموضوع|
|انواع عرض الموضوع|

